CELEX: 32007D0848
Language: sl
Date: 2007-12-11 00:00:00
Title: 2007/848/ES: Odločba Komisije z dne 11. decembra 2007 o odobritvi nekaterih nacionalnih programov za nadzor salmonele v jatah nesnic vrste Gallus gallus (notificirano pod dokumentarno številko C(2007) 6100) (Besedilo velja za EGP)

19.12.2007   
            
            
               SL
            
            
               Uradni list Evropske unije
            
            
               L 333/83
            
         
      ODLOČBA KOMISIJE
   
   z dne 11. decembra 2007
   o odobritvi nekaterih nacionalnih programov za nadzor salmonele v jatah nesnic vrste Gallus gallus
   
   (notificirano pod dokumentarno številko C(2007) 6100)
   (Besedilo velja za EGP)
   (2007/848/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1), in zlasti člena 6(2) Uredbe,
   ob upoštevanju naslednjega:
   
               (1)
            
            
               Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje, ki ga predstavljajo za javno zdravje.
            
         
               (2)
            
            
               Z Uredbo Komisije (ES) št. 1168/2006 z dne 31. julija 2006 o izvajanju Uredbe (ES) št. 2160/2003 Evropskega parlamenta in Sveta glede cilja Skupnosti za zmanjšanje razširjenosti nekaterih serotipov salmonele pri kokoših nesnicah vrste Gallus gallus in o spremembi Uredbe (ES) št. 1003/2005 (2) je bil določen cilj Skupnosti za zmanjšanje razširjenosti vseh serotipov salmonele, ki so pomembni za javno zdravje, v jatah nesnic vrste Gallus gallus na ravni primarne proizvodnje.
            
         
               (3)
            
            
               Za izpolnitev cilja Skupnosti morajo države članice pripraviti nacionalne programe za nadzor salmonele v jatah nesnic vrste Gallus gallus in jih predložiti Komisiji v skladu z Uredbo (ES) št. 2160/2003.
            
         
               (4)
            
            
               Nekatere države členice so predložile svoje nacionalne programe za nadzor salmonele v jatah nesnic vrste Gallus gallus.
            
         
               (5)
            
            
               Ugotovljeno je bilo, da so navedeni programi v skladu z ustrezno veterinarsko zakonodajo Skupnosti in zlasti z Uredbo (ES) št. 2160/2003.
            
         
               (6)
            
            
               Nacionalne programe za nadzor je zato treba odobriti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Nacionalni programi za nadzor salmonele v jatah nesnic vrste Gallus gallus, ki so jih predložile države članice, navedene v Prilogi, se odobrijo.
   Člen 2
   Ta odločba se uporablja od 1. januarja 2008.
   Člen 3
   Ta odločba je naslovljena na države članice.
   
      V Bruslju, 11. decembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 325, 12.12.2003, str. 1. Uredba, kakor je bila spremenjena z Uredbo Komisije (ES) št. 1237/2007 (UL L 280, 24.10.2007, str. 5).
   
      (2)  UL L 211, 1.8.2006, str. 4.
   
      PRILOGA
      Avstrija
      Belgija
      Bolgarija
      Češka
      Ciper
      Danska
      Estonija
      Finska
      Francija
      Nemčija
      Grčija
      Madžarska
      Irska
      Italija
      Latvija
      Litva
      Luksemburg
      Nizozemska
      Poljska
      Portugalska
      Romunija
      Slovenija
      Slovaška
      Španija
      Švedska
      Združeno kraljestvo